
ELOGIUL PIETREI 


La început a fost piatra. Si piatra era întru linişte, si linişte era piatra. 


Nimic nu a fost fâcut în istorie fârâ ca piatra sâ-si spunâ cuvântul. 

Soarele s-a nâscut prin propriile-i forte dintr-o piatrâ — spun egiptenii, de- 
aceea are ca reprezentere un scarabeu în loc de cap. Orasul Hieropolis este martor 
nenâscut al izbucnirii soarelui din piatrâ, desi acum cetatea sacrâ doarme sub lanuri 
de orz, doar un obelisc îşi semeteste amintirea jalnicei înmormântări sub seminţe, 
fireşte, un obelisc de piatră, deoarece piatra este alfa şi omega istoriei. Oraşul a 
murit, dar soarele se roteşte peste Egipt şi Americi, peste uscat şi mare, neînvins. 

Regele Nimrod cunoştea forța pietrei, prin ea ar fi vrut să ajungă până la cer, 
acolo de unde căzuse omul, dar pe câmpiile Senearului lipseau pietrele. A încercat să 
învingă istoria înlocuindu-le cu lut ars, cărămizi roşii. Turnul devenea sfidător, nu 
pentru că ar fi rivalat cu munţii, ci deoarece construia un sistem al răzvrătirii, un 
bab-ilu ca surogate ale divinității. Astfel piatra n-a împrumutat tăria sa lutului, 
degeaba noul despot al Babilonului, Nabucodonosor, a pecetluit fiecare cărămidă a 
ziguratului-templu cu sigiliul numelui său. Nebunia s-a aşternut şapte vremi asupra 
împăratului îngâmfat, iar oraşul construit spre fala sa a pierit datorită moliciunii 
urmaşilor, acum zălog al incapacității umane de înțelegere, de reconciliere, înfruntă 
civilizațiile pe pământul ostil şi arid al Irakului. Poarta albastră cu lei înaripati a 
zeiţei Iştar, reconstruită în Berlin, e obeliscul omolog al Hieropolisului 
mesopotamian dezgropat de arheologi. 

Soseau pelerini tot mai multi la Mecca, cîțiva au fost scoşi din mulţime şi 
transportaţi de urgenţă la spitale, suferiseră accidente din cauza aglomerației, 
căldurii şi fervorii manifestate de închinătorii efervescenti. Cetatea adăposteşte 
Piatra căzută din cer. Au murit multi oameni de-a lungul timpului pentru apărarea ei, 
pentru impunerea religiei celei noi, pentru venerarea pietrei. Kaaba tronează inertă şi 
neagră, neputincioasă urmărind frângerea destinului ei transcendent, ca un avatar 
inconştient de sine. 

Cioplirea pietrei e lucrare omenească, actul prelucrării pietrei e sacrilegiu, 
altarul şi sanctuarul trebuie să se înalțe din piatră neprelucrata, aceasta e porunca lui 
Elohim, pentru că omul nu poate să se substituie actului creator divin. Dacă totuşi 
prelucrezi piatra cu gândul de a o săvârşi în construirea unui templu, pentru a zidi 
desăvârşirea, nu o ciopli cu fierul, metal tabu, impur, simbol al cenuşiului Seth, zeu 
ucigător de frate, spunea faraonul, ci sculptează cu ciocan şi daltă de aramă. 

Piatra cioplită în formă conică este semnul elementului masculin, simbol 
falic, cea cubică întruchipează feminitatea. Prin cioplire se despart elementele, pe 
când piatra brută menţine starea perfecțiunii dintâi într-o unitate androgină. Atât 
stâlpii înâltati în Fenicia, cât şi monumentele megalitice ale celților regăsite sub 
forma clopotnitelor sau menhirele bretone readuc elementele despărțite prin 
prelucrare la unitatea iniţială. Piramida aşezată peste cub e simbol al construcției 
spirituale, extrapolând semnificaţia până regăsim Piatra Filosofală în aceeaşi unitate 


primordială a elementelor, simbol al regenerării, al vieții fără de moarte. Omul caută 
piatra de aur( germ.Goldstein) — scrie Angelus Silesius şi dă la o parte piatra 
unghiulară (Eckstein), care i-ar aduce bogăţie, sănătate şi înțelepciune veşnică. 

Piatra ucide. Abel cunoscu duritatea materială a urii şi geloziei comprimate în 
pumnul astfel înarmat al fratelui său. Ştefan, martirul sfânt, se frânse sub ploaia de 
pietre a fraților lui, tocmai când cerul s-a deschis spre a-i confirma credinţa. 

Materie apocrifă uneori, piatra tăinuieşte mumii în sarcofage, ascunde ştiinţe 
nerevelate în piramide învăluite în blestem, numără paşii preotului aztec în urcuşul 
spre altarul pe care va azvârli inima încă pulsând a victimei sacrificate. Pernă de 
căpătâi pentru Israel, acolo unde cerul a coborât pe pământ într-o împreună-locuire 
cu omul, numindu-se Bethel. 

Dacă omul devine piatră, piatra devine om. „Adevărat, adevărat vă spun, 
dacă vor tăcea ei, pietrele vor striga.”( Evanghelia după Luca 19,40 ). Însă oamenii 
nu au tăcut. Ei vorbesc fără oprire, epidemia comunicării, a informatizării se extinde, 
a dus la suprasaturatie, apoi la epuizarea limbajului. Şi încă se vorbeşte, se rosteste, 
se afirmă, se tăgăduieşte, se argumentează, cuvinte, cuvinte... 

În haosul vorbirii, în bing-bangul sistemelor informaţionale, piatra a fost 
lepădată. Totuşi ea a ajuns să fie pusă în capul unghiului, piatră de boltă, prin a cărei 
putere e susținută întreaga tensiune a edificiului de comunicare, fără de care rostirea 
s-ar prăbuşi. Aşezată la locul ei piatra dă valoare templului, Noul Ierusalim de 
dincolo de apocalipsa este construit în întregime din pietre prețioase: iaspis, safir, 
smarald, ametist, hrisolit, topaz, sardiu, etc, aceasta simbolizează trecerea de la opac 
la translucid, în sens spiritual de la întuneric la lumină, de la prihănire la desăvârşire. 
Noua cetate simbolizează un nou univers într-o prefacere a condiţiilor şi nivelurilor 
existente, în sensul unei treceri spre lumină şi spirit. 


„Tu eşti Petros” se auzi propoziţia sacră. Omul-piatră! Reiterezi drumul 
pietrei pentru a deveni ceea ce eşti: un numen opus fenomenului. 

Apoi omul-piatră a fost trimis să propovăduiacă tăcerea în oceanul vorbăriei. 
Botezat cu foc şi cu sânge de martir, sfâşiat de lei, aprins pe ruguri, închis în 
ghetouri, persecutat pentru că era arian, cunoscător al hieros-glafaiosurilor şi cu 
elixirul alchimiştilor în călimara cu cerneală, omul-piatră îşi continua imperturbabil 
rolul kerugmatic printre neofiti. 

El era ho anghelos, cel trimis, mesagerul ales. 

E nevoie de tăcere să auzi piatra. Propovăduirea ei e pre-rostirea, liniştea 
dinaintea Cuvântului viu, aşteptarea fecundă a Logosului creator. Şi Logosul se 
apropie cu puţine cuvinte: fiat luce ar putea fi rostirea, sau fiat panem, pentru ca 
Logosul ispitit în pustie ar fi putut transforma pietrele pentru totdeauna în pâini, dar 
ora ispitirii coincidea cu ceasul pre-rostirii, cu tăcerea aducătoare de viata, astfel 
pietrele au fost salvate, căci El poate ridica fii din pietre. Atunci i s-a făcut foarte 
foame, dar omul nu trăieşte numai cu pâine, ci în primul rând cu Logosul divin. 


Acum eşti liber să fii, pentru că eşti petros şi eşti anghelos, căci la început a 
fost Cuvântul, şi Cuvântul era Piatra Unghiulară. Iar Piatra pre-cuvânt este. 


Hanna Bota 


Poetului 


din care cuvintele te-au 
sculptat 

din care vulcanii te-au ars 
din care apele te-au jucat 
din care umbrele te-au lins 
piatra aceea e din 
pântecele sferei 


te-au asezat în mijlocul 

orasului meu 

ca sâ-i fii ochi 

ca sâ-i fii nume 

tâcere 

când uitâ s-aseze pauza întru cuvânt 


$i irisul tâu drept e foarte mare 

$i irisul tâu stâng e canâ 

şi buza de sus iti taie incisivii 

şi buza de jos răsfrântă peste întrebări 
atinge călcâiul nichitei 

şi omoplatul tău lumină 

sângele şuvoi spre 

fântâna arteziană din parcul central 


şi sternul tău poetule e sternul meu 


GENEZA TĂCERII 


ars poetica 


a trecut gândul tâu peste mine 

$i m-a umbrit 

precum fecioara maria însârcinatâ a râmas 
prin Spirit 

gândul tâu în mine - cuvânt 

ce se umfla în travaliu dureros umed si sârat 


$i s-a nâscut un poem 


fiu alb 
rostire în sacrificiu 


într-un apus prelungit purpurâ densâ 
puterea iubirii 

turnatâ în vene 

cum laptele dâtâtor de nemurire a zeitei 
a tâsnit în cale de mântuire 


dorul a trecut apoi prin sticla de sânge a noptii 
ca printr-o prismâ 
poemul crescuse a carte 


precum nasterea Atenei 


creierul-uter râmase gravid 

gândul fetus strâveziu absoarbe pasiv hrana 
prin ochi prin epidermâ şi 

măduva şirei spinării 

despuie cu egoism organismul zbârcit 


craniul se umflă se boteste 

atârnă greoi pe umeri se bălăngăne ca 
povara unei cămile 

pregătite să înfrunte deşertul 


a crescut numărul de avorturi scriu ziarele 
avorturi spontane sau provocate 

creierul îşi repudiază bastarzii 

cuvintele cresc rareori mari 

lungi perioade în incubator 

altfel mor imediat 

unele mireasmă de busuioc şi levânticâ uscată 
altele ca putregaiul la soare 


nu fiecare creier adăposteşte o atenă 


când travaliul începe şi dilată craniul 
mositi cu blândete sugarul 

dati nume copilului 

învâtati-l să rămână singur 

şi neînțeles 

artă 


fecund 


dorul are culoarea darului legânat 
în ambalaj albastru 


încă din uter 

scutecele mele au fost albe 
paşii verzi 

şi ochii de castană oarbă 


poate de aceea cunosc gustul rostirii surde 
ce leagă pe întru de fara-despartire 

verbul de verba 

cuvântul de cuvânta 

creează-mă 


creează-mă din vârtejul trecutului, 
creează-mă bucată cu bucată, 

descoperă-mi ochii treptat în scoarța luminii 
pale buze din spuma aripilor deschise 

spre îndepărtare; 

inventează-mi cerul lăuntric 

$i-aprinde-mi pietrele în tremurul nevăzut 
dar nu-mi aşeza stele căzătoare 


de-acum să pulsez, 
să pulsez în ritmul inimii tale. 

demiurg 


lui C. Noica 


gândurile noastre sunt prelungirile 
falangelor tale 


atârnâm de-un deget 
uneori e atâta umbră 
uneori e atâta confuzie 
sub palma ta 
sub gândurile noastre 


când lângâ mine se aseazâ cineva 
pâduri seculare asteaptâ nou potop sâ le mistuie în secetâ 
sâ le usuce în mare 


între degetul tâu mijlociu si arâtâtor 
şi-au făcut păsările cuib 
printre grotele tale se ascund mistretii de 
prințul din Levant 


stai mai aproape 
din încheietura ta pare că în curând 
vor tâsni izvoare 

travaliu 


ti-ai scris gândul în care iubesti 
într-o limbă nemaiîntâlnită; 
dacă-mi desprind bătăile inimii 
respiraţia de-o aşez pe cântar 

ca să fac loc paginilor tale 
cuvintele scrise nu le-nteleg. 

simt rostogolirea lor în fapt 

şi zborul, 

zvâcnetul din cupa golită şi spartă 
(ca nimeni să nu mai soarbă din ea 
după ce setea de-a mă mântui ţi-ai astâmpărat) 


descifrez hieroglife la memphis, 
şi în akkadul străvechi 
cuneiforme ascunse 

de ochii 

contemporanilor. 


ştiu să citesc toate limbile potopului 
şi încă vreo câteva 
toată viclenia din slova de om 


vorbele tale fixate în cerul gurii 
ca într-un uter palatin 

nu sunt rupte din târâna mea, 
nu le-nteleg — 

dar simt forta care mâ naste 


ritm 


stau din nou rezemată 
de cuvinte, 
rezemată de mine însămi 


umăr la umăr 
soldat adormit 
în marşul prea lung prin pustiu 


am înconjurat pământul 
şi n-am văzut încă soarele răsărind 


păşesc în ritmul 

mişcării de rotaţie a planetei, 

în jurul propriei decăderi — axă de 
neputinţă — 

aşa că tot în beznă sunt 

cât timp îmi eşti necuvânt 

genezâ 


la început am să rostesc o privire, 
voi mai spune o egretă 

şi plutind se va lăsa peste spus; 

voi mai rosti un copac, 

încă un munte aruncat în mare, 
(sămânță de credinţă) 

încă o mare răsturnată peste pământ 


la sfârşit voi mai rosti tăceri, 
tăceri, tăceri rotunde 

pentru că am fost găsit de cuvânt 
şi modelat în chip de tine 

într-un bulgăre 

zicere 


ne spunem fârâ cuvinte cuvinte 
cu gândul nevorbit rostim 

în sâvârsire 

întrebâri râmase mici 

dintr-o copilârie fârâ de crestere 
ca într-un uter vesnic gravid 


mâ plec nerostirilor 
scutecele lor umede 
leagânul râmas strâmt 


târziu am sâ trec prin orasul pustiu 
fârâ vorbe vibrând vrerea 
orasul va dormi somn fârâ gând 

retina ochiului mut 
citesti cu ochiul orb despre 
lăuntrul meu cald si la fel de orb 
tresari 
sunt tu în fiecare literă dor vidat 
punte între retina-ti umedă 


şi degetele-mi ce strâng creionul pustiu 


ochiul tău devine viu şi mut 
în rostirea de-acum 

micului print 


singurâtatea a sâpat pustiuri 


am început sâ strig de dor de voi 
$i vocea se lovea de tâmple 
într-un sunet prelung 

cu râspuns de 

cuvinte strâmbe 


undeva 

strigâtul e tradus în ecou; 

din dragoste de voi 

adesea tac * 

îngrop rostirea în mine - 

izvor întru tainâ ( abia acum înteleg iubirea 
micului print pentru 

deşertul ce-ascunde izvor în adâncu-i) 


*mi-e frică de moarte când 
inrobiti cuvântul - 

si tac. 

poate voi muri eu 

zdrobind înțelesul în tăcere. 


fântâna din oază a crăpat 

şi apa s-a scurs. Mai 

putem bea doar 

din fântâni ce tâsnesc din noi înşine 

EX COPILĂRIE 

fotografie 


mi-am pierdut trupul 

şi zâmbetul din copilărie, 
teama de întuneric 
încrederea fără întrebări 


am uitat stâna din vale cu mirosul de zer cald, 
frica de câinii ciobăneşti întinşi leneş la soare, 
s-a rătăcit caietul de citire cu desene 
mâzgâlite pe ultima filă... 


tu nu erai 
tu erai 


adeseori privesc înapoi ca pe o uşă 
rămasă prea strâmtă, 

mi-e dor de mine — 

copilă 

călăuză 


ghepard al depărtărilor 

m-aş întoarce în pădurile intacte 

ale inocentei 

dar amenințarea deşertului 

îmi trimite în tâmplă respirația gălbuie. 


aş reveni să mă aşez cuminte 

pe pietrele templului 

însă dunele mişcătoare 

mută disimulant urmele paşilor tăi, 
iar ochii obosiţi în strălucirea ipocrită 
orbesc. 


închide-mi privirea albită în 
soarele nomad 

închide-o în constelatiile tale — 
călăuză pe-o traiectorie fixă 


iti regâsesti iubirea 
precum o fecioară aşteptând 
primul sărut 

descult printre game de doxâ 


râtâcirile spre sine 
numără încheierea rotirilor 


aş reîntoarce gândul către prefacerile simple 


mi-aş închide mersul în lumea trecută — 
naivă chemare, imposibilă întoarcere ... 


atâta tulburare e în lumea mea, 

roluri jucate aiurea pe scenă, 
identitatea actorului se uită, 

se adaugă măşti, se schimbă veşminte — 


opreşte-mă-n clipa înscrisă în piatră, 
şi-am să rămân uitat în veciile tale, 
ca un copil alergând descult 

printre game de doxă. 

condamnare 


vine toamna cu câderile 
de trupuri în suflet 
întrebâri vestede 
grâunte de ceatâ 

oase pustii 


mi-ai copt ochii în vara trecutâ 
pânâ în pârgâ au dat 

$i le-ai cules privirea 

au râmas irisii goi 

hrânind nevâzutul mugure 

în somn de înviere 


cazi peste mine 
ca o toamnâ 
hrânind condamnarea la viatâ 

revers 


voi astepta pânâ fructul va trece în floare 
pânâ se va restrânge floarea-n boboc, 

în mugur 

$i-apoi se va întoarce în ramură. 


voi aştepta până din mare 
am să urc pe fluvii spre râuri 
din râuri spre munți 

până prin izvor am să intru 
'napoi în pământ 

lut ce aşteaptă nouă geneză 


acolo în sămânţa de ex nihilo 
învăţăm să fim 

poveste 


nouă stele se scăldau în fântână 


bogăţie de reducere 
infinitul înghiţit sub pleoapa unui izvor 


nouă stele se scăldau în fântână 
chiar dacă în seara aceea 
copiii au rămas fără cină 
cerşetorul a adormit fără să-şi găsească adăpost 
numărul oilor a scăzut 
sfâşiate de lupi 


era sărbătoare 
până cele nouă stele încăpeau toate 
pe retina apei 


în mijlocul satului trăia un bătrân 
care ştia un cântec uitat de toți ceilalți. 
când stelele n-or cobori să 
lumineze fântâna 
e semn că ea a secat 


sfârşit sărbătorii 

cine nu luptâ nu-i întelege pe soldati 


copilâria îmi încâpea într-o lacrimâ 
asa cum soarele încape în 

picătura de rouă 

de pe arma soldatului*adormit 

în straja prea lungă. 


aşteptam o întinerire de înțelepciune 
dar războiul 

nu s-a sfârşit 

zilnic îmi adaugă timpul pe chip 


schimb arma 

de pe un umăr pe altul 

cu lacrima uscată în aşteptare 
stiindu-mi copilăria 
evaporată 


*soldatul încerca să-şi uite iubita 
pierdută acasă într-o filozofie 

ce a murit înainte de 

ultimul camarad pe frontul luptei 
cu sinele 


21 


descântec de iubit 


gura-mura-flamura 
degetele tremura 
ochii ti se-nvolbura 


ramuri rasucite-n vant 
şi pământ peste pământ 
în cuvânt se necuvânt 


citeră de literă 

în sprânceana liberă 
dorului de dor dorit 
înspre poartă vorovit 


pe cărări de mări călări 
`n aur aură de zări 
lână mână inimă 
întru-ntoarcere iubit 

de iubit fără sfârşit 

joc de copil 


a încercat să 

înghesuie cerul în cerc 

desenase unul mare 

pe asfalt colturos oarecum 

cu cretă albastră sau degete albastre 


treceau maşini 

păşeau bătrâni 

pisici 

lei tigri nu se găseau 
prin părțile acelea 
culoarea se muta cuminte 
pe cauciuc pe talpă 


apoi s-a întunecat a furtună 

$i cercul-cer s-a rostogolit 

în canalul orasului 

aurolacii încă nu se inventaseră 


râsârea soarele umed alb 
când tu, copilo 

ai desenat 

cercul în el 

şi cerul bătea ca o inimă 
cer-în-cerc 

cerc-în-cer 

exod ratat 


m-am împotmolit în dunele de nisip 
ale fiintei, 
încovoiatâ în propriul pustiu... 


ca o fata morgana 

mâ atrage murmur de izvor 
tot mai adânc ispitindu-mâ — 
$i mi-e o teamâ nebunâ 

de fierbinteala escatonului. 


prinsi unul de altul 

într-un convoi alternant 

păşesc cu voi în ritm de melci 
legânati în aval spre tot mai pierdere, 


şi parcă tot mai departe e 

dincolo de pustiul iarba grâul rodia 
cu cât mă apropii 

e tot mai de 

neatins pământul fâgâduintei 

deşi în pumnul strâns mai ascund 
sămânţa luminii. 

acasă 


furtunile au ciuntit sufletele 

au frânt sunetul 

la jumătatea goanei spre înţelegere. 
frunzele veştede dezgolesc crengi 
contorsionate de vremea târzie. 


copile, 

unde ţi-e pasul? 

viscolul şterge urma piciorului gol 
e-atât de târziu* 

şi candele false s-au aprins la ferestre, 
clipesc firav stele slăbite de frig. 


îmbrâtisarea te aşteaptă acasă 


*limbile clopotelor au rănit 
mâinile agatate de istorie. 

se bătea ultimul ceas 

dar sunetul era mut, 

căci pumnii au prins vremea 
şi au prelungit-o 

de dragul tău 


timpul se subtia apatic 
de suprapunerea evenimentelor 
golite de sens 

VERNISAJ ÎN LABIRINT 

labirint 


aveai pantofi rosii 
aveai aripi albe 
$i cer 


apoi 
veni o Zi... 
murirea înflorea sub noi 


pierdusem ghemul . 

nemorti stăteam pe țărm 
împrumutasem un pantof roşu 

se stâlcise de 

atâta neumblat 

pe celălalt îl nepurtai tu 

aripile s-au frânt într-o ieri 

oricum nu mai aveam cer pentru zbor 
doar morminte 


aşa a fost 


labirintul a mistuit centaurul 
şi fără el 
a căzut în ruine 


arheologi dezgolesc pereţi îngropaţi 
frica celor pierduţi 

frica noastră căzută în fără de ieşire 
a rămas aceeaşi 

lanturile acestea 

mă obligă să nu uit nimic. 

să-mi retrăiesc viata toată 
condensată în 

ultima amintire: viata 

iubirii, viaţa vorbelor 

şi-a întâlnirii cu mine, 

vieţile maestrului printre ucenici, 
a servului la picioarele domnului 
toate îngrămădite în 

dorul de-a fi pe rând 

când vorbă 

când iubire 


dar timpul s-ar dilua prelung 
$i-as confunda ziua cu vesnicia 
de aceea 

lanturile acestea 


condensare 


mâ obligâ sâ trâiesc totul în acelasi timp 


mi-e dor de mine rând pe rând 

Manola 


din cameră în cameră 
culoare strâmte şi lungi 
fără ferestre 

fără ieşiri 


din mine în mine 
dintr-o cenuşă în alta 
străfulgerări 

gânduri 

angoasă 

clipă de inspirație 
fără ieşire 


zidurile stau drepte 

mă strâng 

sunt iubita înzidită 

pentru ca edificiul tău să 
crească din mine — creatorule 


ochiul tău agăţat 

de al meu — ochi de cer 
albastru fârâ acoperis 

e libertate — 

nu-mi trebuie firul rosu 
al Ariadnei, 

îl strâng ghem 

şi-l arunc peste zid 
celor de-afară 
adevărații captivi 

vernisaj 


usile sunt închise 
$i clantele s-au furat 
sau poate n-au fost montate — 


sunt prizonier al fiinţei mele 


afară adică în afara mea 
mulţimea târăşte un însingurat 
spre cel mai întunecat ceas al lumii 


îl înâltâ definitiv între veacuri, prelung 


sunt liberă de mine, 
mi-e sinele expus - 
nud viu într-o galerie 
cu peisaje moarte 

dupâ amiaza întreagâ am alergat dupâ 
cumpărături 
şi totuşi am uitat să cumpăr pâine 


luminile bradului le-am aprins 
alb — verde 

mi-am atârnat singurul gând 
pe-o creangă aplecată 

şi-am rămas fără gând 
de-aceea stă pomul înclinat 

şi camera s-a înclinat 

cenuşă fum 

oraşul alunecă şui 


oamenii se-ntorc în ajun 
câtârându-se pe străzile înclinate 
stâlpii turnuri de pisa 

colinde injumatatite 

la vocea a doua fals 

limba clopotului s-a spart 


gândul meu caută pâinea 
gândul meu glorios mag călător 


mag 

alb pe negru — ninsoare 
ud pe negru — ploaie 
galben pe negru — fluturi 
negru pe negru — noi doi 


portret grafic 

zavor 


sunt cel care am fost 

şi n-am s-ajung sa fiu niciodată; 
timpul meu în trei dimensiuni 
l-am condensat într-un trecut 
care nu vrea să treacă 


mă uit la ceas — asemănător cu furtuna, 
mă uit la ceasul de ieri — asemănător cu fântâna 
mâine e alb 


nu închisorile voastre-s amare 
ci propria-mi captivitate. 


Doamne 

la poarta mea zăvorâtă şi tu 
neputincios rămâi 

caut o clantâ pierdută* 

*La marginea ta 

locuind la marginea ta 

ajunge doar un pas să mai faci 


îndărăt 


si 
cazi din tine. 

hai iesi din sodoma 

va câdea foc peste suflet, 
durerile cât stâncile 

vor strivi fiecare adiere 
zâmbetele mănunchi veştejite 
vor fi adunate pe trotuare, ocolite 
iubirile — strivite sub tălpi 

de bocanci soldâtesti. 

hai ieşi din tine 

fiică a lui lot 

educată în universități celebre 
licenţele te împiedică 


la răspântii 
voci de sirene ucigaşe 


amânare 


iti înlântuie mintea în confuzii demonice 


astupâ-ti urechile ulise 
$i fugi din oras 


râsul tău e neîncrezator 

fobie 


port spaima în coliba de paie a fiinţei 
pitind-o pe la colţuri, 
înfăşată în scutece când se naşte 
ca să nu tipe 


nesinguranta păleşte în angoasă 
ca o tăiere dureroasă. 
în linistitele ceasuri, 

fug în amânare - falsâ anestezie 


caut bratele tale 
sâ ma ascund, 


tot de mine mâ împiedic 

să nu te joci cu șerpii 


fluier ce cânti ademenind dansul sarpelui 
pentru ca orientul sâ-ti strâpungâ 
experienta 

tintuind inima 

în negurâ 

ca o pâturâ aruncatâ peste trup 


pasiv sarpele se încolâceste* 
şi strânge în joacă 

piciorul, braţele, mintea, 
apoi muşcă o dată, 

scurt, 

definitiv 


îti târăşti existenţa prin suflete 

$i relaţii, 

deşi ai încetat să fii, 

chiar dacă mai cânti în horă cu serpii, 
femeie babilon- fluier ispititor 


*un şarpe îşi trece trupul sub soare 
şi ca într-un joc uriaş de puzzle 
lumea sub apăsarea umbrei 

se sparge în piese 

ce nu pot fi adunate 

decât de o mână închisă în 

sunetul picurilor de sânge. 

Manola 


din cameră în cameră 
culoare strâmte şi lungi 
fără ferestre 

fără ieşiri 


din mine în mine 
dintr-o cenuşă în alta 
străfulgerări 

gânduri 

angoasă 

clipă de inspirație 
fără ieşire 


zidurile stau drepte 

mă strâng 

sunt iubita înzidită 

pentru ca edificiul tău să 
crească din mine — creatorule 


ochiul tău agăţat 

de al meu — ochi de cer 
albastru fârâ acoperis 

e libertate — 

nu-mi trebuie firul rosu 
al Ariadnei, 

îl strâng ghem 

şi-l arunc peste zid 
celor de-afară 
adevărații captivi 

venetie 


oraşul acesta absoarbe răsăritul 

să-l scuipe apoi în asfintit 
începuturi de mercur fluid 

venele scurg alene lichidul 

şerpi de argint 

în care helios se oglindeşte ca-n sine 
vanitos 


eu sunt oraşul acesta 

amurgurile fierbinți 

vâsle 

mireasmâ de cadavru — trup ofilit 
le presar printre întâlniri 

mi se face somn de mine 


aici oricine ai fi 
eşti ud 

de-a sufletul pierdut 


se joacă cineva 

în miez de somn apocaliptic 

mintea mea - front de luptă teren de joc; 
aruncă "nainte 'napoi 

răsuceşte ideile în hohot de râs 

ca apoi să le lase să cadă 

pe caldarâm (ca să se spargă) 


într-un cerc de negură 
într-un caier de ceață 
"nainte, 'napoi 

fără ieşire 

fără capăt 

se joacă în noi... 


cunoaşte atât de bine jocul 
jocul de-a sufletul pierdut 


îl joacă cu fiecare dintre noi 


46 


portret 


contemporanii 

generatie a galerelor 
fiecare vâslâ trage spre sine 
în tot mai robie 


talaz de falsâ cunoastere val peste val 
angoasâ în lanturi târzii 

epocâ de bronz 

epocâ de fier 

apa e sclavâ 

la fel mireasma si frunza 


cautâ-mâ în pierdere 

prigonit pentru câ liber sunt 
$i-am fugit de esuarea din moarte 
în mai moarte 


portul contruit în orânduirea senzorialâ 
se prâbuseste profetic 

precum o gomorâ 

alături marea moartă înghite ramasitele— 


vinovat de nelibertate nu e lant nu e vâslâ 
scoarța cenuşie amanetată ieftin 
inima putredă 

am învăţat să construim garduri 
(numindu-ne profetic 

dregători de spărturi) 

şi-apoi am aşezat paznici 

la fiecare stâlp 

la fiecare cui bătut în 

trupul fratelui 

în talpa copilului 

în inima iubitei 


ipocrit 

nuntă 


ca o atingere de toamnă udă 
îti simt fiinţa alături 


inima se opreşte 
din teama de-a nu-ţi lâncezi prefacerea 


muzica a tăcut pentru că 
toți dansatorii au plecat 


am rămas doar noi doi privindu-ne 
ce târziu s-a făcut dacă astăzi e mâine 


atingerea ta mi-a înrodit inima 


*fluturii au crescut cât privighetorile, 
privighetorile au crescut 

şi S-au făcut vulturi, 

apoi vulturii planete 

ce se rotesc peste fruntile noastre gata de-a 
înghiți ultima unitate de timp 


şi nu-ți fie teamă daca 

vei deveni pasăre, 

corp ceresc mai apoi 

într-o mişcare de adorare 

în jurul oraşului meu — nou ierusalim 

exod 


amestec ierburi amare* 
într-un vas de alabastru 


ca în ultima noapte a întâilor nâscuti din egipt. 


nu eu sunt maria 

deşi as fi vrut sărutul să-l 
aşez pe glezne de dumnezeu, 
chiar părul l-aş fi lăsat 

să crească lung 

să şterg lacrimile 

într-un gest 

scandalos de intim 


*amestec ierburi amare 

într-un parfum al durerii, 

mi-am îngropat inima acolo ca întâi născut, 
doar trupul mai păşeşte printre voi. 

nu e nevoie să-i daţi nume 


e interminabilă noaptea aceasta 
a exodului din mine 

ferestre 
mâ dor ferestrele tale... 


sunt false 
atunci când zâmbesti absent durerilor 


sunt oarbe 

când poverile trec peste drumul prâfuit 
al pustiului 

când caravanele se poticnesc 

pe drumuri gresite 

visând oazele verzi 

ce ascund în inima lor izvorul 


ferestrele tale sunt sparte 

când mâini de copil acoperâ fruntea 
de teama fulgerelor în noapte 

$i vântul trânteste usile scârtâind 

în horă cu stafiile 


lucesc ca oglinzile când 
cardinalii îşi ajustează vesmintele de 


purpură peste timpul descompus 


mă dor ferestrele tale - ochii tăi 

SALUS VERBA adică IUBIREA 

întâlnire 


cu bratele foarte lungi 

cuprindeam universul peste pântece 

(cred câ era senzatia trâitâ de bârbatul care 
îmbrâtiseazâ o gravidă în care zvâcneste 
copilul lui) 


stelele desenau 

uriase cercuri pe cer 

orbite domoale (pâreau baloane de sâpun care 
nu se sparg) 

o iubire ce vesnic revine 


întunericul împinge umărul spre 
tot mai apus, 

să lase loc luminii care 

tocmai începe să bată 

în ritm de diafragmă 


alergau sferele să-mi întâmpine 
noua înfăţişare 

cu picioarele goale 

eram în văzduh fără să ştiu 

că nu mai ating pământul 


atunci am deschis ochii spre infinit. 
pentru prima dată, 
în ochi te-am privit 

întâmplare 


mâ închin pentru zvâcnetul sevei din trunchiul copacilor 
pentru fuiorul gândului urcând înspre tine 

pentru visele cerului adunate-n ivoriu între palme 
pentru toatâ asteptarea 

departele 

întâmpinarea aripilor 

împletind zimtii pâmântului — atingere râtâcitâ — 

în fosnet de piatrâ 


mâ-nchin tie pentru întâmplarea 
de-a fi trecut în clipa aceea 
în mine. 

loc de taină 


cunosc un loc unde vocea ta albâ 
miroase a pâduri de mesteceni 
atunci tac 

devin asteptare 

la colt de dor secat 


spatiul înclinat de secetâ e 
singurul loc unde vocea ta 
mutâ 

poate fi inspiratâ cu nârile 
singurul loc unde 

să le aud cu ochii 

surâs 


surâsul tâu — un 
ciob râcit 
din paharul spart la ultima cinâ 


eram licoare 
eram înnoptare 


din buza-ti tâiatâ 

picura sânge 

pe pieptul de marmurâ 

$i ciobul lua formâ de inimâ 

însingurare 


au crescut spinii 

pe puntile dintre noi 

furtunile au adus apâ lesie 

$i au sfârâmat malurile. 

distanta crestea între noi 

cum noptile de sânziene ademenesc înainte 
de vreme ziua 


tot mai singuri 

unul de-o parte altul de alta 

degeaba cautâ firul de iarbâ cerul 

degeaba cerul s-a aplecat sâ încalece câmpia 
drumul între noi e brâzdat transversal 

$i cine-ar putea umple cu trupu-i prâpastia* 


*s-a dat un singur trup pentru cei multi, 
prăpăstii tot mai multe sunt 

uitat în toamnă 


te-am pironit 
într-un colt de suflet ploios; 
nu înseamnă că nu te iubeam 


cocori se-ntorc în stoluri 
spre ochiul surd 
dar raza primăverii rămâne exilată. 


mi-am uitat sufletul în toamnă 
toamnă ploioasă umezeală în oase 
am plecat mai departe 

din nopţile ei singure 

şi-acum primăvara nu mă găseşte 


îngroapă-mă în tine * 
dacă ai ieşit din uitare, 
dacă te-ai desprimăvărat 
sâ-ncoltesc în trupul tău 


*ingropati-ma-n voi 
dacă am murit pentru mine 


luminati—ma-n lumină 
dacă a răsărit peste voi 


plângeti-md-n plâns 
dacă v-aţi regăsit durerea 


strangeti-ma-n strângere 
dacă v-a încercuit inima 

gnozâ 


îngerii nu cunosc 
semnificația dorului 
sfâşierea lăuntrului 
dintre mine şi mine 
tine şi noi 

dintre amândoi fără doi 


ruperea dureroasă 
până la întregire 


o fibră din tine 
un ochi din noi 
moarte de mine 
în moarte de amândoi 


îngerii — sârmanii — 
nu cunosc murirea 
de-aceea 

nici dorul. 

sub daltă 


învâluie-mi inima cu respiratia 

asa cum nâvodul în mare 

trupul pestelui spre corabie îl poartâ, 
asa cum lumina cheamâ 

răsăritul pe nume 

pentru a naşte dimineti umede 

cu rouă peste ochi şi brațe, 

aşa cum timpul 

atinge tâmpla şi firul de înţelepciune întinereşte 
în carul vîrstei 

..învâluie-mi inima 


când pietrele cresc 

sfărâmă mândria lor 

cum dalta atinge dulce statuia 

ca David în splendoarea bârbâtiei să se 
ivească, 

aşa cum picurul de rouă înclină frunza, 
cum bobul de grâu încoltit 

sfărâmă bulgărele negru - 

...nimiceste mândria 

nuntă amânată 


a căzut zapadă peste aşteptare. 
fiecare secundă se lungeşte până 
ceasurile se numără profetic 


dinspre colțul universului 
ninsoarea se aşează într-o întârziere 
de disperare 

şi umbrele fecioarelor aleargă 

ca semnele de întrebare desculte. 


somnoroase şi speriate 

trec prin odăi de biserici, 

se învârt printre haine de nuntă zdrentuite 
şi fapte uscate 

nefiind sigure dacă 

n-au greşit cumva noaptea chemării 

la nuntă 


dans 


când mă întâlnesc cu tine 
se sparg limitele ființei mele 
şi-alerg fără celule 


spațiul diluat îşi şterge barierele 
dansez în tine* Dumnezeule 


*md tin morţii mei de călcâi 

să-mi absoarbă seva alb lucios 

să-mi capteze bătăile cordului purpură de lateran 
să astupe cuvântul viu 


mă tin morţii mei de călcâi de gleznă de 
pulpe 

incolaciti în rece si vâscos 

toți morții morților sunt îndărătul lor 
lant înşerpat 

ca să nu dansez în Dumnezeu 


lasă morţii să-şi îngroape morții 
tu vino şi dansează 

spre nord 


visam fluierul cântând luminâ 
uraniu fierbinte prismâ 

$i-au venit ploi peste suflet 

până au diluat chipul ştiut în negură. 
aşteptarea s-a topit precum un cub de 
zahăr în ceaiul fierbinte buzele sorb 
dorm 

dimineaţa crudă a atins 

corzile rupte 

ale viorii ce-am fost 

şi-am pornit fără sunet spre nord 


în nopțile tale prelungi toamnâ* 
m-am întâlnit cu durerea trecerii lente**. 


învăluie-mi pasul spre o 
nouă înţelegere 


*te-am iubit până ieri toamnă 
trecerea ta glorie nebanuita 
pasul descult si 

renunţarea de sine într-un agape 
ce dăruie până la 

desfrunzire 


ţi-ai ruginit sufletul 

cu mine de mână 

alergi naivă spre inocentd 
invata-ma să renunţ la mine 


iubind. 


**înveliți toamna 

în tipatul ei de cocor spre 
tarmuri încălzite 

ca-ntr-un giulgiu de trecere 
poate se duce cu pustiul din noi 
verile învesnicind în urmă-i, 

în 

întâlnirea din ziua de-apoi 

pulsatie 


alergam spre inima istoriei 

ea bâtea când aici când acolo 

în fuga sinuoasâ 

mă împiedicam de zidul plângerii 
de catedrala notre dame 

mă loveam de piramide 

de kremlin 


dă-mi inima istoriei 
poate cu ea în palmă 
voi înțelege rostul meu 


toate edificiile lumii s-au dărâmat peste suflet, 
se cutremură babilonul - 

cade lent 

ca-ntr-o peliculă veche întreruptă 

turnurile ei lovesc 

înțelepciunea lumii şi 

confuzia se aşează ca praful după 

cutremur 


inima istoriei pulsează în palmele tale 
a sosit vremea răspunsurilor* 


*inainte de a şti să întreb ai răspuns 
înainte de-a te dori mi te-ai dat 
înainte de-a fi m-ai iubit 

înainte de-a muri m-ai înviat 

un veac de singurătate 


bandajează-mi sufletul 

în verde, 

frunze căzătoare nu-mi pune, 
păduri de foioase am trăit un veac 
şi tot singur cu crengile încâlcite 
am rămas. 

iernile vor încârunti zilele 

şi seninul în cenuşiu învăluit 

va îngheţa gestul iubirii 


când seva divină va adăpa trunchiul 

iar trupul tău frânt (ce poartă încă urmele identificării 
cu omul şi urme de fier 

de trădare) 

atârnat de lemnul copacului ce sunt 

va deveni pâinea vie 

corpus cristi 

voi refuza hrana târânii 

semn 


mi-ai îmbâlsâmat inima 
preot erai 

în semn de primire 
sângele tâu îmi curge 
prin artere 


în pragul colibei din egipt 

usa atârnâ însemnatâ pentru nocturnâ — 
operâ mai valoroasâ decât 

pânzele lui Van Gogh, 


sabia va lovi în curând, 


trâiesc la adâpostul tâu 

geometrie euclidiană 


două lame subțiri 

gândul tău 

gândul meu 

lucesc paralel întru neatingere — 
gândul tâu 

gândul meu 


fanta deschisâ între ele 

(unde ne întâlnim fârâ gând) 

poartă întrebări în nerostire, radiografii 
ale sistemului de tăcere 


acolo schimb de iubire am făcut 

apoi ne-am întors fiecare pe lama 

propriului gând 

(ca să demonstrăm o nouă geometrie 

unde nu există drepte paralele ce nu se ating) 

PIETRIFICE 

limit 


n-am stiut ce e pasârea 

aripile pene albe — pene albastre — pene negre 
forma aripilor penelor zborul câderea 

celulele pasârii albe si rosii celulele 

cuibul cald vremea iesirii din gâoace timp-netimp 
oricum pasârea nu are nevoie sâ-si numere zilele 
ocupată să le trăiască 


ştiu. Veţi zice. Toate le ştim 


dar ce e pasărea 
ea chiar ea? 
de la cine pasăre 
cum pasăre? 


zborul ei mişcare de aripă — prea puţin 
zborul ei e zborul meu 

şi-al tău şi al copilului din vecini 

ce-şi uită joaca pentru a privi berzele venind 


cine a inventat pasărea 

a definit-o 

s-a întâlnit cu ea în mintea lui 

aşa cum eu mă întâlnesc cu poemul 
înainte ca el să existe 


pasărea e inspirație — spui 

dar inspiraţia nu poate fi definită 
aşa că pasărea nu poate fi definită 
cum poemul nu poate fi 


* * * 


aici e piatra 

sâ nu mâ întrebati ce e piatra — 
nu zbor nu pene albe-negre-verzi 
nu copil din vecini 

totusi copil 

piatra a fost inventatâ 

atunci piatra e inspiratia creatorului sâu 
$i nu poate fi definitâ 

nu o poti reduce la un enunt 

desi e finitâ piatra 

e infinitâ piatra 


acum mi-e teamă 

cine-eu cum-eu de unde-eu 

eu-sunt-eu 

în gândul gândului m-ai întâlnit 

m-ai conceput cu inspiratia într-o perioadâ fertilâ 


poemul piatra pasârea ta 

în nespatiu 


m-am agâtat de trunchiul tâu 
ca de o piatrâ 

as tot sta asa suspendatâ 
atârnând în vidul ce l-am creat 
zbătându-mă 

ca s-ajung mai aproape de tine 


aş fi vrut un loc în lăuntru 

dar mi-a fost frică să-ți străpung torsul 
să nu se spargă 

iubirea scursă printre degete 

ar spăla precum nisipul 

celulele alungite de efort 


atunci m-am desprins 

dar n-am căzut 

deasupra alături sub mine 
erai tu 

ce târziu am aflat 

te-ai destrămat 
ca o vorbă ce n-a apucat 
a deveni cuvânt 


mai stâruie pre-rostirea 
asemenea biruintei de cenusâ 


îti plâng plecarea 

(tu spui câ nevenirea) 
bâtuti de vânt 

tu piatrâ eu câmpie 


mi-e dor de o rostire ca de 
copilârie 

şi părul meu e lung 
până-n mormânt 


bocet 

mi-e teamâ câ ai sâ te retragi într-o 
privire străină 

ca într-o colibă de stuf 

în care nu încăpem amândoi 


chipul tău iti va purta numele 
şi n-am să-l rostesc 
ca să nu aprind înstrăinarea 


adun pietrele peste mine 
până la lună piramidă 

în fiecare trăieşti 

atât aproape 

atât nepătruns 


neatins 

piatră curgătoare 


am gustat estuarele contopirii 

am lins nisipul sticlos 

am îmbrâtisat scoicile mici şi mari chiar 
dacă nu purtau perle 

(pentru că ascundeau durerea creaţiei — 
ce bine cunosteam 

durerea şi izbăvirea 

durerea şi neizbăvirea) 


nici eu nu ştiu cum s-a întâmplat 
de-am curs — deşi piatră eram, 

în tine poezie 

ce este imposibil şi posibil 

nu cunosc diferența 

pâini 


ca un devorator de timp 

stau pe muchia meselor tale 
sâ-ti numâr tâcerile. 

zvârlitâ cu tâmpla de nesâbuintâ 
trag zâvorul peste deznâdejde 
lung ceas. 


pâinile tale de timp 

frâmântate în nevreme 

s-au copt în vâltorile refuzului nostru 
ca-ntr-un cuptor 

de unde au ieşit arse 

şi-adesea scrum — 

clipe de neiubit şi trădare. 


deşi flâmănd în pustiul ispitirii 
n-ai schimbat pietrele în pâini 
pentru ca timpul nostru risipit 

să nu se metamorfozeze în stâncă. 

luptă 


izvora liniştea din piatra rostogolită 
precum suspinul din durere 


fiecare zvâcnet lucea săbii peste ființă 
rotind întrebarea încovoiată 

într-o luptă cu vidul 

în care ştii dinainte regula jocului 
rămâne să pierzi în fața 

dușmanului invizibil 

(tocmai de aceea atât de puternic). 


întrebări gata să izvorască 
nu-şi găseau stăpân 


piatra a început să vorbească 

zori 


fiinta mea are culoare râsâritului 
fiecare razâ îti strâpunge tâmpla 
retina, genunchiul 

cu vârful de bronz 

al cunoasterii 


peste pietre renasc 
de fiecare datâ când 
apui 


îmi cutremur celulele 

transform lumina 

pâstrez doar picâtura de sânge alb 
rouâ însetatei dimineti 

ŞI cad în ziuă 

alungit la o margine a pietrei, 
eu la cealaltă; 

ne jucam de-a apropierea 
rostogolind tâceri între noi, 
sfere mari 

sferele sfere 


era între noi piatra; 

ca sâ vii mai aproape 

ai câzut pe ea abandonat 
la fel m-am prâbusit eu.* 
atunci am învâtat 
dialogul în trei 

şi-am rămas acasă 

în piatră. 


*cenusa trecutului ars 
am azvârlit-o în 
marea fără amintire. 
piatra ta e altar 
pe care ne-ai ispășit 
vidul 
în incandescenta iubirii 
foc viu viu viu 


întâlnire 

ciob VIII 


ascultam pietrele crescând 
$i freamâtul lor vuia în tâmplâ 
asemenea naşterii planetelor din cuvânt; 


pietrele din inimă creşteau — 
erai acolo tu 
eram sanctuar. 

vânătoare 


îmi vânezi pas cu pas sufletul. 
săgetile tale m-adorm 

în amânare mereu 

ca fluierul vrăjit 

ŞI inconsecventâ număr. 


cu arme de foc 

stârnesti limbile patimilor fierbinţi, 
până cenuşă s-aşterne peste zbucium 
şi fumul ademeneşte lacrimi 

de nouă trădare, 

ruşine, 


mă hăituieşti în noaptea 

siberiană 

până creierul aşterne imagini pe retină - 
neşterse dimineaţa. 


biruinţa a căzut 
între mine şi mine. 

serenadă afonă 


ai uitat cântecul 

poate vocea şi gestul înserarea 
fereastra stă întepenitâ 

dar eu sunt frumoasă numai pentru că 
exişti tu 


82 


MURIREA — TIMP ALB 


83 


84 


risipâ 


târâna se transformâ în iarbâ 

sub tâlpile tale 

aerul nu poate fi numărat cîntârit 
împărțit 

fiecare inspiraşie a gurii tale 

e hrănită de expiratia 

copacului de peste drum 


te-ai născut doar ca să-mi descoperi 
trecutul prezentului 

şi nu ştiu dacă să te ador sau să te ucid 
risipă e timpul nehrănit 

şi gândul ierbii 

şi gândul copacului 


îngenunchez — opreşte-mă! 


astăzi e deja ieri 

identificare 


vinovatâ eu sunt de clopotele 
ce nu bat a libertate, 

câ râzboiul e încâ în fata 
marii batâlii cu sinele, 

câ încâ nu se deschide cerul 
cu îngeri la orizont, 

iar sfintii mai dorm în târânâ 


contemporanii au câzut râpusi de istorie 
$i ura biciuie 
neputinte sofisticate 


câ încâ nu plouâ a târziu 
$i sufletele crapâ de seceta 
lipsei cunoaşterii, 
vinovată sunt eu 


pot să merg cu tine la moarte 
Elohim 

moarte 


mi-e dor sâ adorm 
să mă acopere fuioare de lanuri 
printre care copiii s-adulmece 
mirosul pâinii 
să-mi mângâie fruntea fulgere 
ricoşate de pe stânci 
şi aş vrea frunze să-mi alerge 
prin oase 
în dans de împrimăvărare 


gândul tău mă va căuta 
printre poienele trecutului 


aşteptarea va creşte din sămânță 
păduri 


atunci am să mă trezesc din somn 
printre arhangheli şi străluminare 


vino şi ia-mă de mână 
iubirea noastră a scris o istorie 

metempsihoză 


eterna reîntoarcere în cădere 
tactul înaintării ucis 
în colbul neputinței angoasâ de aprilie nebună 


du-mă din mine călăuză beduin 
scoate-mă ca pe un țipăt dureros desprins 
de spaimă 

acum când mi-ai lăsat aripile să cadă 
deşertul se aprinde foc nestins altar 


trage o linie peste mine 
$i scoate-mâ din ecuaţie 


ne fiind 
fiintare 
să fiu 

rondel de trecere 


se scutură aripile de fluturi 

ca frunzele în păduri de foioase 

cade inima peste pietrele de mormânt 
şoptindu-şi dorul în game mai joase 


nu voi mai încerca zborul înalt 

ştiu că-n aceste istorii ploioase 

se scutură aripile de fluturi 

ca frunzele în păduri de foioase 


lasă-mă să adorm în prima ninsoare 
giulgiu alb să-mi fie câmpia 

caut adâncă tăcere si neîntelese doruri 
de-aceea din mine să cad cum din doruri 
se scutură aripile de fluturi. 

la cules 


mi-ai cules gândurile 
goliciune coaptâ în iz de rosu 


de-or creste troienele în nord 

înghetând drumul spre iubire, 

dacă în trenuri înzăpezite scrisorile vor adormi, 
dacă toate relaţiile se vor 

sparge de frig, 

cămările dorului tău 

vor fi pline cu mine 

învesnicire 


trâiam doar amurgurile 

soarele meu era întotdeauna mare 
rosu 

gata sâ cadâ dincolo 


teseam imnele renuntârii 
şi inima creştea tot mai rotundă, 
sfera ei ajunsese tangentă amurgului 


atunci când seara se va rostogoli 
ca bolovanul lui sisif 

voi răsări în tine 

într-o netrecută zi 

printre fapte vestede 


din giulgiuri albe ceasurile 

$i-au fâcut scutece 

$i-n leagân de milenii s-au culcat 
legânate între noapte si zi 

cu fructele pâcatului prin piete 
nu-n cosuri. În suflet. 


într-un târziu vor câdea 
scuturate de 

brumă 

în toamna compromisă, 

ca rod de durere si moarte 
printre frunzele faptelor veştede. 
va rămâne gol copacul 

nici ramuri nici rădăcini. 


dar noi vom fi atunci departe. 

noiembrie 


a brumat peste amintiri 
se desprind una câte una 
îngâlbenite într-o singurâ noapte 


nu mai stiu 

întâlnirea aceea jumătate albă jumătate plecare 
şi chipul tău a rămas fără gură 

ochiu-ti stâng nu mai e 

îmbrâtisarea a slăbit ca o 

frânghie ruptâ 


e toamnâ de mine 
nopti reci în oase 

ca sâ fii 


esti. 

nicâieri. 

târâna s-a râcit si stâlpii au încetat 
să curgă când eşti nu eşti 


a rămas un singur loc 
unde să te caut 


sunetul dorului 
în formă de hieroglifă 


a rămas un singur loc 
unde să te caut 


lăuntrul meu 
în formă de hieroglifă 


$i-am murit 
ca să fii. 


peste tot. 


nicăieri. 


spre oriunde 


mi-am purtat trupul 

din toamnâ în toamnâ pe strâzile clujului, 
l-am urcat în tramvaie, l-am îmbrăcat în litere 
l-am dat să fie iubit şi să iubească. 


coroane nu i-am pus deşi 
ispitită am fost 

dar nu pe frunte 

ci pe mormânt 


ia-mă de-o mână 
(ca de un gând cu şapte degete) 


şi scoate-mă din acum 


tăceri aş vrea să ating 

moare timpul 

negru gândul stea pierdutâ 
piatrâ seacâ pas de ghimpi 
$i venin 

şi-am rămas un fără timp 


întoarce încă o dată 
clepsidra 

poate-n nisip 

voi regăsi steaua 
necăzută 


Dumnezeule 
răstoarnă vremea 


cântărit, cântărit, numărat şi împărțit. 


doliu 

amintiri despre viitor 


îmi amintesc viitorul* 

eu eram mare 

şi tata nu mai era, 

eram singură printre pluguri, 
printre îngeri şi demoni. 
cădeau pietre 

dar peste casa mea cădea 
doar lumină 


munții s-au adâncit 

şi văile s-au boltit chiar mai mult 
târâna dungi roşii purta - 

însemn de martir 


inima mea 
îşi cunoştea îngerul 


*îmi amintesc viitorul 

aşa cum ti-ar răsări în minte 
primul plâns care 

a spart drumul spre naştere 


îmi trec prin gând paşi încă 
nefacuti si 

Chipul pe care ştiu că îl cunosc deşi 
nu l-am văzut niciodată 


iti rostesti zicerea fara vorbe 
viitorul 

a sugrumat prezentul 
de-aceea clipa cu tine e 
vesnicd 

si 

n-am Să trec niciodată 

sfârsit alb 


dâ-mi voie sâ merit uitarea 

pietrele vii 

îngerii muritori 

feţele suprapuse ale contemporanilor 


să merit înserarea 

crepuscul prelungit portocaliu durut 
arbori de purpură în silueta luată de vânt 
irişi obosiţi 


să merit moartea 
răsfrângere albă 
peste fulgerul cutitului ceas 

